RS วางเป้าปั๊มรายได้ “ยูไลฟ์” โตเกิน 20% ชูกลยุทธ์ Popcoin ดันยอดขาย ขึ้นท็อป 5 ปี 67
RS วางเป้าปั๊มรายได้ “ยูไลฟ์” โตเกิน 20% ชูกลยุทธ์ Popcoin ดันยอดขาย ขึ้นท็อป 5 ปี 67 พร้อมต่อยอดโมเดล Entertainmerce และขยาย Ecosystem ของบริษัทได้อย่างแข็งแกร่ง
RS วางเป้าปั้มรายได้ “ยูไลฟ์” โตเกิน 20% ชูกลยุทธ์ Popcoin ดันยอดขาย ขึ้น TOP 5 ในปี 67 พร้อมต่อยอดโมเดล Entertainmerce และขยาย Ecosystem ของบริษัทได้อย่างแข็งแกร่ง
11 ก.พ. 2565

นายสุรชัย เชษฐโชติศักดิ์ ประธานเจ้าหน้าที่บริหาร บริษัท อาร์เอส จำกัด (มหาชน) หรือ RS เปิดเผยกับ “ข่าวหุ้นธุรกิจ” ผ่านรายการ “ข่าวหุ้น” ออกอากาศทางช่อง MCOT HD30 ในวันที่ 10 ก.พ.2565 มีประเด็นสำคัญดังนี้
ซื้อกิจการ “ยูไลฟ์” เป็นดีลที่อยากได้-คุ้มค่ามากที่สุด
ภายหลังบริษัทประกาศเข้าซื้อกิจการทั้งหมดของยูนิลีเวอร์ ไลฟ์ หรือ ยูไลฟ์ (ULife) ซึ่งเป็นหน่วยธุรกิจขายตรงของยูนิลีเวอร์ ด้วยมูลค่า 880 ล้านบาท ซึ่งทาง “เฮียฮ้อ” เปิดใจว่าดีลนี้ถือเป็นดีลผมอยากได้มากที่สุดด้วยหลายเหตุผล ในมุมเรื่องของรายได้ปีละ 1,200 ล้านบาท กำไรโตประมาณ 10% และสิ่งที่ไม่สามารถประเมินราคาได้คือการซื้อกิจการครั้งนี้เราได้ผู้บริหารทั้งทีมที่มีมาตรฐานที่ทำงานมากกว่า 10-20 ปี
นอกจากนี้ยังได้ตัวแทนที่อยู่ในระบบประมาณ 150,000 คน และได้แบรนด์สินค้า 3 แบรนด์ระดับพรีเมียม ได้แก่ ผลิตภัณฑ์เสริมอาหารและสุขภาพ Beyonde, ผลิตภัณฑ์สุขภาพความงาม Aviance และผลิตภัณฑ์เพื่อสุขภาพภายในช่องปาก I-Fresh และการได้แบรนด์ครั้งนี้มันประเมินมูลค่าค่าไม่ได้คือการเติบโตทางลัด เพราะกว่าจะทำธุรกิจได้ขนาดนี้ใช้เวลาหลายสิบปี
การปิดดีลครั้งนี้ทำให้บริษัทโตทางลัดเข้าไปเป็นเจ้าของธุรกิจขายตรงที่แข็งแรงและสามารถนำมาต่อยอดทางธุรกิจใน เพื่อต่อยอดโมเดล Entertainmerce และขยาย Ecosystem ของ RS ได้ทันที เพื่อมาช่วยเสริมความแข็งแกร่งทั้งในเรื่องของโปรดักส์ ช่องทางการจัดจำหน่าย การสร้างโมเดลธุรกิจใหม่ๆ ให้แก่ธุรกิจคอมเมิร์ซ และสร้างการทำงานร่วมกัน (Synergy) ภายในกลุ่มธุรกิจ
ประเมินรายได้ ULife เมื่อมาอยู่ภายใต้ RS จะปั๊มรายได้-กำไรเติบในอนาคตเท่าไร 
สำหรับ “ยูไลฟ์” คาดจะเข้าทำรายการแล้วเสร็จในเดือน พ.ค. 2565 โดยรายได้คาดจะเข้ามาตั้งแต่เดือนพ.ค.-ธ.ค.2565 ประมาณ 900-1000 ล้านบาท ผลประกอบการกำไรโตประมาณ 10% ส่วนการวางเป้าหมาย “ยูไลฟ์” คาดว่าจะเปิดตัวแผนธุรกิจและวางเป้าหมายใหม่ในช่วงต้นเดือนพ.ค.โดยเบื้องต้นมีเป้าหมายจะผลักดันและสร้างการเติบโตของ ยูไลฟ์ ก้าวขึ้นเป็นบริษัทขายตรงอันดับ 1 ใน 5 ของประเทศภายในปี 2567
มีโอกาสไหมกำไร “ยูไลฟ์” โตมากกว่า 10% เมื่อมาอยู่ภายใต้ RS
โดยปกติธุรกิจ “ยูไลฟ์” จะมีกำไรเติบโตปีละ 20% ถ้าไม่นับข่วงที่รับผลกระทบโควิด-19 และเมื่อมาอยู่ภายใต้การดำเนินงานของ RS จากนี้ไปจะวางกลยุทธ์การเติบโตบนเป้าหมายที่ท้าทายไว้มากกว่า 20% เพราะฉะนั้นการเติบโตของ“ยูไลฟ์” จะเป็นการเติบโตแบบก้าวกระโดดในปี 2565 พร้อมก้าวขึ้นเป็นบริษัทขายตรงอันดับ 1 ใน 5 ของประเทศภายใน 3 ปี  ซึ่งประเมินไว้รายได้ปี 2565 ประมาณ 1,300 ล้านบาท โดย RS คาดจะบันทึกรายได้ประมาณ 900-1000 ล้านบาท ตั้งแต่เดือนพ.ค.-ธ.ค.2565
ทำไม “ยูนิลีเวอร์” ต้องขาย “ยูไลฟ์” ให้กับ RS
ก่อนอื่นต้องทำความเข้าใจธุรกิจขายตรง (Multi-Level Marketing) หรือ MLM เป็นธุรกิจที่อยู่ใน ยูนิลีเวอร์ และทำในประเทศไทยมานานกว่า 22 ปี และธุรกิจขายตรงต้องการสปีดในการทำงาน ต้องการกลยุทธ์ที่รวดเร็ว และที่สำคัญทุกๆธุรกิจจะต้องปรับตัวและทรานส์ฟอร์มในขณะนี้
ดังนั้นในส่วนของ “ยูไลฟ์” ก็ถึงเวลาที่ทรานส์ฟอร์มและได้เวลากำหนดอนาคตทิศทางธุรกิจ โดยทางผู้บริหาร บริษัทยูนิลีเวอร์ในประเทศไทย มองว่าด้วยนโยบายและขนาดองค์กรอาจจะไม่คล่องตัวเพียงพอ และเห็นว่าจะเป็นประโยชน์กว่าที่จะให้ “ยูไลฟ์” อยู่กับพาร์เนอร์ใหม่ที่มีความพร้อมส่งเสิรมและให้เติบโตไปได้ และการปิดดีลครั้งนี้ทำให้บริษัทได้มาทั้งผู้บริหาร คนทำงาน ตัวแทน ลิขสิทธ์แบรนด์ “ยูไลฟ์” ทั้งหมด
การได้แบรนด์ “ยูไลฟ์” เข้ามาจะช่วยเติมเต็มการขาย RS มากน้อยเพียงใด
ในแง่ช่องทางการจำหน่ายสินค้าแต่ละช่องทางจะมีเอกลักษณ์กับผู้ซื้อที่แตกต่างกัน การที่จะเอาสินค้าในช่องทางหนึ่งมาขายทำอีกช่องทางหนึ่งคงไม่ได้ แต่การ Synergy ในมุมหลังบ้าน เช่น การพัฒนาสินค้าใหม่ๆจะทำ “ยูไลฟ์” เมื่อมาอยู่ภายใต้ Ecosystem ของ RS จะมีความแข็งแกร่งและหลากหลายมากยิ่งขึ้น สามารถใช้เครื่องมือต่างๆของ RS ไม่ว่าจะเป็น มีเดีย เอนเตอร์เทน รวมถึง Popcoin ซึ่งจะเป็นอาวุธหนึ่งในการขับเคลื่อนการตลาด และผลักดันยอดขายของ “ยูไลฟ์” ในมุมของ RS ก็จะได้ประโยชนจากโนว์ฮาวที่แข็งแรงเข้ามาเสริมให้ธุรกิจคอมเมิร์ซ RS มีการพัฒนาดีขึ้น
ชู Popcoin กลยุทธ์สำคัญดันยอดขาย ”ยูไลฟ์”
บริษัทกำลังวางแผนนำ Popcoin มาเป็นมาร์เกตติ้งในการไดร์ยอดขายให้กับตัวแทนถือเป็นกลยุทธ์สำคัญ และเป็นกลยุทธ์หลัก เพราะ Popcoin ที่เราออกแบบจะเรียกว่าเป็นบริษัทเดียวที่มีเหรียญยูทิตี้โทเคนพร้อมใช้ และจะนำ Popcoin เป็นเต็งหนึ่งและเป็นฟันเฟืองสำคัญ เพื่อให้จำนวนสมาชิกยูไลฟ์ 150,000 คน นำไปต่อยอดและสร้างยอดขายที่สำคัญ
“ยูไลฟ์” อยู่ระหว่างการจดทะเบียนเป็นบริษัทย่อย RS
สำหรับ “ยูไลฟ์” จากนี้ไปจะกลายเป็นบริษัทย่อยของ RS ซึ่งขณะนี้อยู่ระหว่างการจดทะเบียนกระทรวงพาณิชย์ ภายใต้ชื่อ “อาร์เอส ยูไลฟ์” ถือหุ้นโดย RS 100% ทำธุรกิจ MLM ครบวงจรจะมีธุรกิจให้คำปรักษาด้วย
RS มีแผนตั้งโรงงานผลิตสินค้าหรือไม่
การมีโรงงานไหม RS มองดูภาพใหญ่เมื่อมีทั้ง บริษัท ไลฟ์สตาร์ จำกัด และ ยูนิลีเวอร์ ไลฟ์ หรือ ยูไลฟ์ (ULife) เข้ามาตอนนี้กำลังมองว่าพอร์ตรวมและมูลค่าเหมาะสมไหมในการลงทุน